Unni Askeland
Store norske leksikon,Kunst og estetikk,Bildende kunst,Samtidskunst,Norsk samtidskunst
Unni Askeland, norsk billedkunstner. Askeland er utdannet ved Kunstskolen i Kabelvåg i 1983–1984, Statens Håndverks- og Kunstindustriskole i 1984–1985, Vestlandets Kunstakademi, Bergen, i 1985–1986 og Statens Kunstakademi i 1987–1992, i mesterklassen under Per Kleiva i 1991–1992).
Askeland er kjent for sine såkalte Munch-adapsjoner, bilder som knytter an til Edvard Munchs billedverden og formspråk. Hun har deltatt i flere performance-prosjekter, blant annet sammen med Lou Reed, og har deltatt på en rekke kollektivutstillinger og hatt separatutstillinger i Norge og utlandet. Mest kjent er hun antakelig for sine bilder med motiver fra filmklassikeren Casablanca, malt i popart-stil. På utstillingen A Lot Of Water Under the Bridge, vist i Galleri Trafo i Asker vinteren 2008, ble tre store verker med Casablanca-motiver innkjøpt av Nasjonalmuseet. Les mer i Store norske leksikon performance Edvard Munch